Franz Hanfstaengl

Franz Seraph HANFSTAENGL (1a de Marto 1804, en Baiernrain ĉe Bad Tölz – 18a de Aprilo 1877, en Munkeno) estis bavara pentristo, litografo, kaj fotografo.Tiu artikolo enhavas tradukojn el la Germanlingva Vikipedio, 30a de Januaro 2008, tra Anglalingva Vikipedio, 14a de Januaro 2022.

 Vivo 
Hanfstaengl studis en Munkeno kun Hermann Joseph Mitterer. Li estis instruita en litografio, kaj kontaktis kun Alois Senefelder kaj studis el 1819 ĝis 1825 en la Munkena Akademio de Belartoj. En 1826, li iris al Dresdeno kaj eklaboris en 1852 por kopii en litografio la oleojn de la Dresdena Galerio. Inter 1835 kaj 1852 Hanfstängl faris ĉirkaŭ 200 litografiajn reproduktojn de majstroverkojn el tiu Galerio de Dresdeno, kaj publikigis ilin kajere. Kiam li revenis al Munkeno, li lasis sian establadon en Dresdeno al siaj fratoj Max kaj Hans. Gilman, D. C.; Peck, H. T.; Colby, F. M., eld. (1905). "Hanfstängl, Franz". New International Encyclopedia (1a eld.). Novjorko: Dodd, Mead. 

Paco en la Tero|eta|maldekstre|Paco sur la Tero, litografio de Franz Hanfstaengl.
En 1833 li fondis en Munkeno litografian establon per si mem, kio funkciis ĝis 1868, kaj al kiu li poste aligis belartan presejon kaj (en 1853) fotografian atelieron. Hanfstaengl akiris multan popularecon kiel portreta litografo de la socio de Munkeno, kaj estis kromnomita 'Count Litho' (Grafo Lito). Poste, li iĝis kortega fotografo kaj produktis portretojn de famaj personoj, inter kiuj la juna reĝo Ludoviko la 2-a, Franz Liszt, Otto von Bismarck kaj imperiestrino Elizabeto de Aŭstrio. En 1858 Hanfstaengl tutoris la faman francan fotografon Antoine Samuel Adam-Salomon.

eta|maldekstre|Franz Hanfstängl en posta vivo.
Li influis sian bofraton, nome la aŭstria kuracisto, inventisto kaj politikisto Norbert Pfretzschner veterano de la evoluo de la fotografia seka plato en 1866. Li estis edzo de Franziska Wegmeier (1809–1860), kun kiu li iĝis patro de Edgar Hanfstaengl. Alia familiano, Erwin von Hanfstaengl, en 1873 edziĝis al la operakantistino Marie Schröder.Meyer's Konversations-Lexikon, 1888-90.

 Galerio 

 Notoj 

 Referencoj 
 Heß, Helmut, The publishing-house of Franz Hanfstaengl and early photographic art-reproduction. Das Kunstwerk und sein Abbild. (Akademischer Verlag, Munich 1999) 
 Gebhardt, Heinz, Franz Hanfstaengl/Von der Lithographie zur Photographie (From Lithography to Photography). (C. H. Beck, München 1984). 

 Eksteraj ligiloj 

 Literature of and about Franz Seraph Hanfstaengl in the Catalogue of the German National Library 

Kategorio:Germanaj pentristoj
Kategorio:Germanaj desegnistoj
Kategorio:Fotistoj
Kategorio:Portretistoj